**Söngvar í desember 2019**

* **Í leikskóla er gaman**

Í leikskóla er gaman,

Þar leika allir saman.

Þau leika úti og inni,

Og allir eru með.

Þau hnoða leir og lita,

Þið ættuð bara að vita,

Hvað allir eru duglegir í leikskólanum hér!

ÁRSÓL!

* **Jólasveinar einn og átta**

Jólasveinar einn og átta,  
ofan komu af fjöllunum,  
í fyrrakvöld þeir fóru að hátta,  
fundu hann Jón á Völlunum.  
Andrés stóð þar utan gátta,   
það átti að færa hann tröllunum.  
Þá var hringt í Hólakirkju  
öllum jólabjöllunum.

* **Í skóginum stóð kofi einn**

Í skóginum stóð kofi einn,  
sat við glugga jólasveinn.  
Þá kom lítið héraskinn  
sem vildi komast inn.  
“Jólasveinn, ég treysti á þig,  
veiðimaður skýtur mig”.  
“Komdu hingað héraskinn,  
því ég er vinur þinn”.

* **Adam átti syni sjö**

Adam átti syni sjö,

sjö syni átti Adam.

Adam elskaði alla þá

og allir elskuðu Adam.

Hann sáði, hann sáði,

hann klappaði saman lófunum,

stappaði niður fótunum,

ruggaði sér í lendunum

og snéri sér í hring

* **Nú skal segja**

Nú skal segja, nú skal segja   
hvernig litlar telpur gera:   
Vagga brúðu, vagga brúðu   
-og svo snúa þær sér í hring.  
  
Nú skal segja, nú skal segja   
hvernig litlir drengir gera:   
Sparka bolta, sparka bolta   
-og svo snúa þeir sér í hring.  
  
Nú skal segja, nú skal segja   
hvernig ungar stúlkur gera:   
Þær sig hneigja, þær sig hneigja  
-og svo snúa þær sér í hring.  
  
Nú skal segja, nú skal segja   
hvernig ungir piltar gera:   
Taka ofan, taka ofan   
-og svo snúa þeir sér í hring.  
  
Nú skal segja, nú skal segja   
hvernig gamlar konur gera:   
Prjóna sokka, prjóna sokka   
-og svo snúa þær sér í hring.  
  
Nú skal segja, nú skal segja   
hvernig gamlir karlar gera:   
Taka í nefið, taka í nefið   
-og svo snúa þeir sér í hring.  
AAAtsjúú!!!

* **Jólasveinar ganga um gólf**

Jólasveinar ganga um gólf  
með gildan staf í hendi,  
móðir þeirra sópar gólf  
og flengir þá með vendi.  
:,: upp á hól stend ég og kanna, níu nóttum fyrir jól  
þá kem ég til manna :,:

* **Litlu andarungarnir**

Litlu andarungarnir  
:,: allir synda vel, :,:  
:,:höfuð hneigja’ í djúpið  
og hreyfa lítil stél. :,:  
  
Litlu andarungarnir  
:,: ætla út á haf. :,:  
:,: Fyrst í fjarlægð skima  
og fara svo í kaf. :,:

**Hreyfingar**  
**Andarungarnir:** búa til vængi með því að setja fingur í handarkrika og hreyfa bogna handleggi  
**Synda:** þykjast synda með því að gera bringusundtök  
**Hneigja:** hneigja höfuð djúpt  
**Hreyfa lítil stél:** handarbök á rass og hreyfa lófa upp og niður  
**Fjarlægð skima:** hönd á enni og horfa til beggja hliða  
**Fara svo í kaf:** beygja í hnjánum, loka augunum og halda um nef

* **Allur matur**

Allur matur á að fara  
upp í munn og ofan í maga.  
Heyrið það, heyrið það  
svo ekki gauli garnirnar